钦定古今图书集成/明伦汇编/官常典/第318卷 > 蔡毅中
## 钦定古今图书集成/明伦汇编/官常典/第318卷 > 蔡毅中

按《明外史》本传：“毅中，字弘甫，光山人。祖凤翘，平阳同
知。父光，临洮同知。毅中五岁通《孝经》。父问‘读书何为，
对曰：‘欲为圣贤耳’。万历二十九年第进士，改庶吉士，
授检讨。时矿税虐民，毅中取《祖训》《会典》诸书禁戒矿
税者，集为二卷，注释以上。院长恶其不由己进，弗善
也。大学士沈鲤于毅中为乡先达，与首辅沈一贯不’”
相能而温纯。参政河南，器毅中于诸生。至是为都御
史，疏侵一贯。一贯疑出毅中手，为“鲤地”，衔之。遂用计
典镌其秩。起麻城丞。旋以行人司副召，擢尚宝丞，移
疾归。四十五年，以浮躁镌秩。天启初，大起废籍，补长
芦盐运判官，三迁国子司业。以左谕德纂修《神宗实
录》，充经筵讲官。寻进国子祭酒。擢礼部右侍郎，仍领
祭酒事。杨涟劾魏忠贤，得严旨，毅中率其属抗疏言：
“学校者，天下公议所从出也。臣正与诸生讲《为君难》
一书，忽接杨涟《劾忠贤疏》，合监师生千有馀人，无不
鼓掌称庆，以为祖宗社稷有灵，得忠正之臣如此。”乃
皇上不下其奏于九卿，而谓一切朝政皆亲裁，以奸
珰为忠，代之受过，合“监师生，无不扪心愁叹不已也。
臣惟三代以后，汉、隋、唐、宋诸君，其受权珰之害与处
权珰之法，载在《通鉴》。”我朝列圣受权珰之害，与处权
珰之法，载在“《实录》。臣皆不必多言，但取至近至亲，如
武宗之处刘瑾，神宗之处冯保二事愿皇上遵之。”瑾
在武宗左右，言听计从，一闻诸臣劾奏，夜半自起，擒
而杀之。武宗之威明，何其决也！神宗临御方十龄，保
左右扶持，尽心竭力。既而少作威福，台省劾奏，未闻
举朝公疏，神祖遂不动声色，而戍保于南京，至享四
十八年太平之福。今忠贤无保之功，而极瑾之恶二
十四罪，无一不当悉究。举朝群臣，欲于朝罢跪以候旨，忠贤遂要皇上入宫，不礼群臣。今又欲“于视学之
日，群臣及太学诸生面叩陈请矣，而皇上漫不经意。
数日以来，但有及忠贤者，留中不发。如此蒙蔽，其中
宁可测哉！乞将涟疏发九卿、科道从公究问，即不加
刘瑾之诛，而以处冯保之法惩之，则恩威并著，与神
祖媲美矣。”疏入，忠贤戟手大询。毅中乃再疏乞归，忠
贤故不许。已，嗾其党劾罢之。毅中有至性。四岁父病，
吁天请代。公车时闻母丧，一恸呕血数升。终丧，断酒
肉不入内寝。方母病，盛夏思冰，盂水忽冻，庐居有“紫
芝、白乌、千鸦集墓”之异。卒，赠礼部尚书。